CELEX: 62013CN0045
Language: lv
Date: 2013-01-28 00:00:00
Title: Lieta C-45/13: Lūgums sniegt prejudiciālu nolēmumu, ko 2013. gada 28. janvārī iesniedza Oberster Gerichtshof (Austrija) — Andreas Kainz/Pantherwerke AG

25.5.2013   
            
            
               LV
            
            
               Eiropas Savienības Oficiālais Vēstnesis
            
            
               C 147/2
            
         Lūgums sniegt prejudiciālu nolēmumu, ko 2013. gada 28. janvārī iesniedza Oberster Gerichtshof (Austrija) — Andreas Kainz/Pantherwerke AG
   
   (Lieta C-45/13)
   2013/C 147/04
   Tiesvedības valoda — vācu
   
      Iesniedzējtiesa
   
   
      Oberster Gerichtshof
   
   
      Lietas dalībnieki pamata procesā
   
   
      Prasītājs: Andreas Kainz
   
   
      Atbildētāja: Pantherwerke AG
   
   
      Prejudiciālie jautājumi
   
   
               1)
            
            
               Vai Regulas (EK) Nr. 44/2001 (1) 5. panta 3. punktā ietvertais formulējums “tās vietas tiesās, kur iestājies vai var iestāties notikums, kas rada kaitējumu” produktatbildības jomā ir jāinterpretē tādējādi, ka:
               
                           1.1.
                        
                        
                           vieta, kur iestājies notikums, kas rada kaitējumu (“Handlungsort”), ir ražotāja atrašanās vieta;
                        
                     
                           1.2.
                        
                        
                           vieta, kur iestājies notikums, kas rada kaitējumu (“Handlungsort”), ir produkta laišanas apgrozībā vieta;
                        
                     
                           1.3.
                        
                        
                           vieta, kur iestājies notikums, kas rada kaitējumu (“Handlungsort”), ir vieta, kur produkta lietotājs to ir iegādājies?
                        
                     
         
               2)
            
            
               Ja uz 1.2. jautājumu tiek sniegta apstiprinoša atbilde:
               
                           2.1.
                        
                        
                           Vai produkts ir laists apgrozībā, ja tas ir atstājis ražotāja veikto ražošanas procesu un atrodas tirdzniecībā, kur tas ir publiski pieejams lietošanai un patērēšanai;
                        
                     
                           2.2.
                        
                        
                           Vai produkts ir laists apgrozībā, ja to organizēti izplata gala patērētājiem?
                        
                     
         
      (1)  Padomes 2000. gada 22. decembra Regula (EK) Nr. 44/2001 par jurisdikciju un spriedumu atzīšanu un izpildi civillietās un komerclietās (OV L 12, 1. lpp.).